曹杨路

曹杨路，老底子叫曹真路、傅宗路、复兴路、新马路，是中国上海市普陀区个一条南北走向个交通主路，是上海市区三横三纵主干道中“西纵”个一部分，南起吴淞江曹杨路桥，北到上海西站，长4.638千米。

历史
曹杨路老底子是曹家渡去真如镇个官道，民国24年（1935年）拓宽，拿两头曹家渡、真如镇两地地名叫伊曹真路。民国27年（1938年），侵华日军整修箇路，往北延伸到真如车站（乃朝上海西站），用伊辰光个日占时期上海特别市政府市长傅筱庵个名字叫伊傅宗路。民国34年（1945年），抗日战争胜利，改名复兴路。1949年改名新马路。1950年，按照两头曹家渡、杨家桥个地名叫伊曹杨路。後首来，路拓宽整修各国多埭，拓宽到12-23米，路面也改成沥青混凝土路面、水泥混凝土路面。

1994年，为咾改善上海市区西北地区个交通状况、畀沪宁高速公路分流，普陀区政府拓宽曹杨路，同年11月24号动工，1996年8月29号沪宁高速公路上海入城段完工个辰光一道通车，阔32米，设计行车速度40公里/小时，有得双向4条机动车道、2条非机动车道，两边各有阔4米个上街沿，6对港湾式公交车站。

 参考 

Category:上海市普陀区个路